Սրբազան Հայրը, իր քարոզում անդրադառնալով տոնի խորհրդին և Սուրբ Աստվածածնի կերպարին, մեջբերեց Ղուկաս Ավետարանչի կողմից հիշատակված ու Մարիամ Աստվածածնի կողմից արտաբերված խոսքերը. «Ահավասի՛կ ես մնում եմ Տիրոջ աղախինը, թող քո խոսքի համաձայն լինի ինձ» (Ղուկ. 1:38) և խոսեց այն բացառիկ խոնարհության և հնազանդության մասին, որը դրսևորել էր Սուրբ Կույսը Տիրոջ հանդեպ: Արշակ Սրբազանն ընդգծեց, որ մենք հնազանդ ենք Աստծուն՝ իրականացնելու այն առաքելությունը, որին կոչված ենք, և որ Մարիամ Աստվածածինը հնազանդվեց Աստծուն, որպեսզի լույս աշխարհ բերի Փրկչին: